กัญชา กำลังเป็นพืชเศรษฐกิจของโลก
“ประเทศไทยอนุญาตให้ใช้กัญชาเพื่อการแพทย์”  หลังจากที่มีประกาศอนุญาตใช้กัญชาเพื่อการแพทย์ได้ไม่นาน เรื่องนี้ได้กลายเป็นประเด็นร้อนเนื่องจาก ประเทศไทยไม่เคยอนุญาตให้ใช้กัญชามาก่อน  ส่งผลให้เกิดคำถามสำคัญที่ตามมาก็คือ ใครจะสามารถปลูกกัญชาขายได้บ้าง?  ทำไมกัญชาถึงเป็นสิ่งที่ทุกคนให้ความสนใจ แล้วสถานการณ์กัญชาในต่างประเทศเป็นอย่างไรบ้าง  ลงทุนแมนจะเล่าให้ฟัง
13 มี.ค. 2562

กัญชา กำลังเป็นพืชเศรษฐกิจของโลก / โดย ลงทุนแมน
“ประเทศไทยอนุญาตให้ใช้กัญชาเพื่อการแพทย์”
หลังจากที่มีประกาศอนุญาตใช้กัญชาเพื่อการแพทย์ได้ไม่นาน
เรื่องนี้ได้กลายเป็นประเด็นร้อนเนื่องจาก
ประเทศไทยไม่เคยอนุญาตให้ใช้กัญชามาก่อน
ส่งผลให้เกิดคำถามสำคัญที่ตามมาก็คือ
ใครจะสามารถปลูกกัญชาขายได้บ้าง?
ทำไมกัญชาถึงเป็นสิ่งที่ทุกคนให้ความสนใจ
แล้วสถานการณ์กัญชาในต่างประเทศเป็นอย่างไรบ้าง
ลงทุนแมนจะเล่าให้ฟัง
ภายในกัญชามีสารเคมีกว่า 100 ชนิดซึ่งถูกจัดอยู่ในกลุ่ม cannabinoids
และในสารกว่า 100 ชนิดนี้ มีเพียงไม่กี่ชนิดเท่านั้นที่มีงานวิจัยรองรับเพื่อนำมาใช้ทางการแพทย์
เช่น การนำมาใช้เป็นส่วนหนึ่งของการรักษามะเร็ง หรือ ควบคุมอาการลมชัก
เมื่อเป็นแบบนี้แล้ว กัญชาจึงเป็นสิ่งที่นักวิจัยให้ความสนใจอยู่ทั้งในมุมของการรักษาและค้นคว้า เนื่องจากยังมีสารอื่นๆอีกจำนวนมากที่ยังไม่ได้ถูกนำมาทดลอง
อย่างไรก็ตาม คงต้องบอกว่าสิ่งที่สร้างมูลค่าให้กับกัญชาอย่างมหาศาลในต่างประเทศตอนนี้
ไม่ใช่ในแง่ของประโยชน์ทางการแพทย์ แต่กลับเป็นการนำมาใช้เพื่อนันทนาการ และพักผ่อนหย่อนใจ
เมื่อปี 2012 รัฐ Colorado และ Washington ในสหรัฐอเมริกา ประกาศให้สามารถจำหน่ายกัญชาเพื่อสันทนาการได้อย่างถูกต้องและตามมาด้วยรัฐอื่นๆในอีกไม่กี่ปีถัดมา
โดยควบคุมการจำหน่ายแทบจะคล้ายกับแอลกอฮอล์ทุกอย่าง
พอทุกอย่างเริ่มจะสดใสมูลค่าของตลาดกัญชาก็เพิ่มขึ้นอย่างก้าวกระโดดทันที
ถ้าเรามาดูมูลค่าบริษัท Canopy Growth Corporation ของแคนาดาซึ่งเป็นผู้ผลิตกัญชาที่ใหญ่สุดในโลก
ปี 2016 อยู่ที่ 6,000 ล้านบาท
ปี 2017 อยู่ที่ 29,100 ล้านบาท
ปี 2018 อยู่ที่ 147,000 ล้านบาท
และขณะนี้มูลค่าของบริษัทนี้อยู่ที่ 524,000 ล้านบาท
เราจะเห็นว่าบริษัทกัญชานี้เติบโตขึ้นถึง 87 เท่าภายในเวลาเพียงแค่ 3 ปีเท่านั้น
เรื่องทั้งหมดนี้สะท้อนถึงมูลค่ามหาศาลของตลาดกัญชาที่ถูกคาดหวังว่าจะเติบโตขึ้นอย่างรวดเร็ว
และหนึ่งใจปัจจัยสำคัญของมูลค่ามหาศาลนี้ก็คือ ราคา
จากข้อมูลของ Cannabis Price Index ปี 2018 พบว่า
นิวยอร์ก ประเทศสหรัฐอเมริกา เป็นรัฐที่มียอดการใช้กัญชามากที่สุดในโลก
ราคาเฉลี่ยของกัญชาอยู่ที่เกือบ 350 บาทต่อกรัม
แปลว่า 1 กิโลกรัมของกัญชาจะมีมูลค่าสูงถึง 350,000 บาท
ซึ่งต้องยอมรับว่ามากกว่ามูลค่าของสินค้าเกษตรทั่วไปหลายเท่าตัว
ทั้งหมดนี้เองจึงทำให้หลายประเทศทั่วโลก เริ่มมีการขยับตัวเกี่ยวกับกฎหมายกัญชา
เพราะไม่ต้องการที่จะพลาดเม็ดเงินก้อนนี้ไป
แต่กัญชาเองก็เหมือนกับพืชทั่วไปที่ต้องการสภาพแวดล้อมที่เหมาะสมในการเติบโต
อย่างแคนาดาเองเป็นประเทศที่มีอากาศหนาว ก็จำเป็นที่จะต้องลงทุนสร้างโรงเรือนในการควบคุมอุณหภูมิและแสงไฟให้เหมาะสม เพื่อให้ผลผลิตออกมามีคุณภาพที่ดี
ที่น่าสนใจก็คือ ประเทศไทยของเรากลับตั้งอยู่ในภูมิอากาศที่เหมาะในการปลูกกัญชาพอดี
ถึงขนาดที่ว่าไม่ต้องมีการใช้โรงเรือนก็สามารถปลูกได้
ก็น่าคิดว่าถ้าประเทศไทยมีการปลูกเพื่อการส่งออกจะสามารถแข่งขันกับต่างประเทศได้ดีแค่ไหน เพราะเรามีข้อได้เปรียบของการมีต้นทุนที่ต่ำกว่า
สรุปแล้ว ถ้าเรามองในมุมของธุรกิจ คงต้องยอมรับว่ากัญชาเป็นตลาดที่น่าสนใจ
แต่อีกมุมหนึ่งการควบคุมเพื่อให้นำมาใช้อย่างถูกต้อง ก็เป็นความท้าทายครั้งใหญ่เช่นเดียวกัน
สุดท้ายแล้ว กัญชาไทยจะไปได้ไกลขนาดไหน คงต้องติดตามกันต่อไป
แต่โลกกัญชาของต่างประเทศ ดูเหมือนว่าจะล่องลอยไปไกลแล้ว..
----------------------
อ่านเรื่อง กัญชา กำลังเติบโต ในต่างประเทศ
ได้ที่
สั่งหนังสือลงทุนแมน 9.0 ได้ที่
Lazada: 
Shopee: 
----------------------